Даьла Элча (Даьлера салот салам-моаршал халда цуна) Каабач д1ачавахар Билал шийца волаш. Из (Даьлера салот салам-моаршал халда цуна) к1оарга д1ачавода, духьала кхеталца Ибрах1ам пайхамара (Даьлер салам-моаршал халда цун) тарра долча ж1арга т1аьскашц гадат деш воалаш. Даьла Элча (Даьлер салот салам-моаршал халда цуна) ч1оаг1а эг1аз ваха аьлар: « Аллах1 боаболба уж! Вай да (Ибрах1ам) хиннавац т1аьскашцане гадат деш. Ибрах1ам пайхамар е жугте а е насаре а хиннавац, бакъда хьаниф хиннав из (массадолчул нийсаг1долча динах вола), бусулба хиннав (Аллах1 ца1 веш), ширкал дерех хиннавац». Т1аккха цо (Даьлера салот салам-моаршал халда цуна) Билалаг амар дир Каабат хьат1аваьле азан де. Билалас иштта хьадар. Ма хоза ха ер из, моттиг а хьал а!